Roma f'negozjati ma' Manchester United għal Alex Telles Roma jinsabu f'negozjati ma' Manchester United għal Alex Telles, iżda jriduh biss b'self biex jimla l-post battal tal-imweġġa' Leonardo Spinazzola. Il-Brażiljan ta' 28 sena mhuwiex barrani fis-Serie A, għax diġà lagħab ma' Inter b'self mingħand Galatasaray fl-istaġun 2015-16. Huwa kompla jilgħab ma' FC Porto u Manchester United li xtrawh għal €15-il miljun f'Ottubru 2020. Madankollu, Telles ma bediex jiġi utilizzat b'mod regolari f'Old Trafford wara l-avvanzi li għamel Luke Shaw u ġie mħeġġeġ isib club ieħor dan is-sajf. Roma talbu li jakkwistaw lil Telles b'self, iżda Manchester United iridu biss trasferiment permanenti. Trasferiment b'self huwa dak kollu li jeħtieġu l-Giallorossi, peress li Spinazzola se jdum barra mill-azzjoni minn seba' sa disa' xhur minħabba li ċarrat l-Achilles tendon. Sal-injuru, Spinazzola kien fit-triq it-tajba biex jiġi nominat Player tat-Tournament għall-Italja fil-Euro 2020. Dan għalkemm xorta waħda ġie nominat fl-Aqwa Team tal-Euro 2020.